Nikagoras z Lindosu

Nikagoras (Nikagoras) bol olympijský víťaz v tethrippe a v synóride v roku 308 pred Kr.James Lynch, The Ancient Olympiads: 776 BC to 393 ADWilhelm Dittenberg, ed., Sylloge Inscriptionum Graecarum I Lindos 68; SIG3 314

Nikagoras, syn Nikóna z rodoského mesta Lindos, bol na 118. olympijských hrách v roku 308 pred Kr. korunovaný olivovými vencami za víťazstvá v tethrippe a v synóride. Tethrippon (preteky dvojkolesových vozov so štvorzáprahom) zaradili do olympijského programu na 25. hrách v roku 680 pred Kr. a synóris (preteky na voze s dvojzáprahom) na 93. hrách v roku 408 pred Kr.Eusebios, Kronika 2,193. 

Olympijské víťazstvá Nikagora sú uvedené na starovekej kamennej stéle (Lindos II 68 Inscriptiones Rhodes and S. Dodecanese (IG XII,1), Lindos II 68 ) objavenej v 19. stor. v Grécku, publikovanej nemeckým filológom a epigrafikom Wilhelmom Dittenbergom. Táto kammenná stéla ešte uvádza, že Nikagoras sa okrem víťazstiev v Olympii presadil v týchto disciplínach aj na ďalších hrách, a to na celogréckych v Delfách, v Istmii a Nemei, na hrách Lykaia (slávnosť k pocte boha Dia na hore Lykaion) a na panathenajských hrách.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v tethrippe
Kategória:Víťazi starovekých olympijských hier v synóride